paragraph_text: Od početka "drugog života" klub je imao dosta uspjeha. Već 1953. osvojen je prvi Kup Jugoslavije, a 1955. uspjeh je ponovljen. Još dva Kupa osvojena su 1962. i 1966. Bilo je to najslavnije vrijeme OFK Beograda, kad su nogometaši ovog kluba zbog lijepe i atraktivne igre stekli nadimak "romantičari": Najveći uspjeh na europskoj sceni je plasman u polufinale Kupa osvajača Kupova u sezoni 1962/63. "Romantičari" su u polufinalu poraženi od engleskog Tottenhama, kasnije i osvajača ovog natjecanja.